b'\n_START_ARTICLE_\n\xc4\x8cesnovka\n_START_SECTION_\nOpis\n_START_PARAGRAPH_\nIme je gliva dobila po zna\xc4\x8dilnem vonju po \xc4\x8desnu. Klobuk je pri mladih primerkih zvonast, kasneje pa postane izbo\xc4\x8den in po ve\xc4\x8dini zvihan. Klobuk odraslih gob ima premer od 2 do 4\xc2\xa0cm in ima tanko ko\xc5\xbeico. Barva klobuka je okrasta, lahko pa tudi meseno rde\xc4\x8dkasta ali celo pe\xc5\xa1\xc4\x8dena. Listi\xc4\x8di so belkasti, debeli in razmaknjeni. Ob betu so rahlo pritrjeni. Trosni prah je bele barve. Bet je \xc5\xbeilav, gol in gladek, dolg pa je lahko do 15\xc2\xa0cm in ima premer do 3\xc2\xa0mm. Barva beta je svetlo rde\xc4\x8de rjava.\n_START_SECTION_\nRaz\xc5\xa1irjenost in uporabnost\n_START_PARAGRAPH_\n\xc4\x8cesnovka raste v velikih skupinah, najpogosteje v bukovih gozdovih. Zaradi mo\xc4\x8dnega vonja po \xc4\x8desnu se najve\xc4\x8d uporablja kot za\xc4\x8dimbna goba. Pojavlja se od zgodnjega poletja do jeseni. \xc4\x8cesnovko lahko zamenjamo s sorodno vrsto M. scorodonius, ki pa ima svetle\xc4\x8d rde\xc4\x8d bet. Podobna vrsta je rudi M. prasiosmus (synonym: M. querceus) ki ima bet podobne barve kot \xc4\x8desnovka, vendar pa ima ta vrsta klobuk bolj \xc5\xa1krlatne barve, okus pa je izrazito peko\xc4\x8d.'